Odločba Komisije

z dne 4. novembra 2002

o spremembi Odločbe 2002/304/ES glede programov, ki se uporabljajo na Finskem za pridobitev statusa odobrenih območij v zvezi z boleznimi rib virusne hemoragične septikemije (VHS) in nalezljive hematopoetske nekroze (IHN)

(notificirano pod dokumentarno številko K(2002) 4290)

(Besedilo velja za EGP)

(2002/879/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz akvakultur na trg [1], kakor je bila nazadnje spremenjena z Direktivo 98/45/ES [2], in zlasti člena 10(3) Direktive,

ob upoštevanju naslednjega:

(1) Z Odločbo 2002/304/ES [3] je Komisija odobrila programe za pridobitev statusa odobrenih območij in odobrenih ribogojnic v neodobrenih območjih v zvezi z eno ali več boleznimi rib virusne hemoragične septikemije (VHS) in nalezljive hematopoetske nekroze (IHN), vključno s programom za vsa celinska in obalna območja Finske.

(2) Zaradi izbruhov VHS v nekaterih obalnih območjih je Finska predložila spremembe k svojemu programu. Program predvideva posebne ukrepe za iztrebljanje bolezni VHS na prizadetih obalnih območjih s končnim ciljem pridobiti status odobrenega območja glede VHS in IHN za vsa celinska in obalna območja na Finskem. Program vključuje nediskriminatorne omejitve premikov rib, da se prepreči ponoven pojav zadevne bolezni.

(3) Predloženi spremenjeni program izpolnjuje ustrezne zahteve Direktive 91/67/EGS.

(4) Spremenjeni program, ki ga je predložila Finska, bi se moral zato odobriti, Odločba 2002/304/ES pa spremeniti v skladu s tem.

(5) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Priloga I k Odločbi 2002/304 se nadomesti s Prilogo k tej odločbi.

Člen 2

Ta odločba je naslovljena na države članice.

V Bruslju, 4. novembra 2002

Za Komisijo

David Byrne

Član Komisije

[1] UL L 46, 19.2.1991, str. 1.

[2] UL L 189, 3.7.1998, str. 12.

[3] UL L 104, 20.4.2002, str. 37.

--------------------------------------------------

PRILOGA

PRILOGA I

OBMOČJA, KJER SE UPORABJAJO ODOBRENI PROGRAMI Z NAMENOM PRIDOBITI STATUS ODOBRENEGA OBMOČJA GLEDE ENE ALI VEČ BOLEZNIM RIB VHS IN IHN

1. OBMOČJA NA DANSKEM, KJER SE UPORABLJA ODOBREN PROGRAM ZA PRIDOBITEV SATUSA ODOBRENEGA OBMOČJA GLEDE VHS

- povodje FISKEBÆK Å.

- VSI DELI JUTLANDA južno in zahodno od povodij Storåen, Karup å, Gudenåen in Grejs å.

- Območje VSEH DANSKIH OTOKOV.

2. OBMOČJA V NEMČIJI, KJER SE UPORABLJA ODOBREN PROGRAM ZA PRIDOBITEV SATUSA ODOBRENEGA OBMOČJA GLEDE VHS IN IHN

- Območje v povodju WOLFEGGER AACH IN ROHRSEE.

- Območje v povodju OBERN NAGODL.

- Območje v GROßE LAUTER v povodju Donave.

3. OBMOČJA V ŠPANIJI, KJER SE UPORABLJA ODOBREN PROGRAM ZA PRIDOBITEV SATUSA ODOBRENEGA OBMOČJA GLEDE VHS IN IHN

- AVTONOMNA SKUPNOST LA RIOJA.

4. OBMOČJA V FRANCIJI, KJER SE UPORABLJA ODOBREN PROGRAM ZA PRIDOBITEV SATUSA ODOBRENEGA OBMOČJA GLEDE VHS IN IHN

- LES FORGES.

- LA NIVE IN LES NIVELLES.

- L’ÉLORN.

5. OBMOČJA V ITALIJI, KJER SE UPORABLJA ODOBREN PROGRAM ZA PRIDOBITEV SATUSA ODOBRENEGA OBMOČJA GLEDE VHS IN IHN

5.1 Avtonomna provinca Bolzano

ZONA PROVINCE BOLZANO

- Območje obsega vsa povodja v Provinci Bolzano.

Območje vključuje zgornji del območja ZONA VAL DELL‘ADIGE – t.j. povodje reke Nadiže od izvira v Provinci Bolzano do meje s Provinco Trento.

(

Opomba:

Preostali, spodnji del območja ZONA VAL DELL‘ADIGE spada pod odobreni program Avtonomne province Trento. Zgornji in spodnji del tega območja se štejeta kot ena epidemiološka enota.

)

5.2 Avtonomna provinca Trento

ZONA VAL DI SOLE E DI NON

- Povodje od izvira vodotoka Noce do jeza S. Giustina.

ZONA VAL DEL FERSINA

- Povodje od izvira vodotoka Fersina do slapa Ponte Alto.

ZONA VAL DELL‘ADIGE – spodnji del

- Povodje reke Nadiže in njenih izvirov na ozemlju Avtonomne province Trento od meje s Provinco Bolzano do jezu Ala (hidroelektrarna)

(

Opomba:

Zgornji del vodotoka območja ZONA VAL DELL‘ADIGE spada pod odobreni program Province Bolzano. Zgornji in spodnji del tega območja se štejeta kot ena epidemiološka enota.

)

ZONA VAL RENDENA, ALTO ET BASSO SARCA

- Povodje od izvira reke Sarca do jezu Torbole (hidroelektrarna). Celo območje razdeli jez Ponte pià, razen porečij hudournikov Manes, Arnò in Ambies in povodja Doline jezer.

ZONA TORRENTE ARNÒ

- Povodje od izvira hudournika Arnò do nizvodnih pregrad, preden se hudournik Arno izlije v reko Sarca.

ZONA VAL BANALE

- Povodje od bazena vodotoka Ambies do jeza za hidroelektrarne.

ZONA VARONE

- Povodje od izvira vodotoka Magnone do slapa.

ZONA VAL DI LEDRO

- Povodje bazena hudournikov Massangia in Ponale do hidroelektrarne.

ZONA ALTO E BASSO CHIESE

- Povodje reke Chiese od izvira do jeza Condino, razen bazena hudournikov Adanà in Palvico

ZONA TORRENTE PALVICO

- Povodje bazena hudournika Palvico do pregrade iz betona in kamnov.

ZONA VALSUGANA

- Povodje rečnega bazena Brenta do jeza Marzotto.

5.3 Beneška pokrajina

ZONA TORRENTE ASTICO

- Povodje reke Astico od njenega izvira (v Avtonomni provinci Trento in v Provinci Vicenza, Regija Benečija) do jeza v bližini mosta Pedescala v Provinci Vicenza.

Spodnji del reke Astico med jezom v bližini mosta Pedescala in jezom Pria Maglio se šteje kot varovalni pas.

ZONA BELLUNO

- Povodje v Provinci Belluno od izvira vodotoka Arno do nizvodne pregrade (pred izlivom vodotoka Arno v reko Sočo) ribogojnice Centro Sperimentale di Acquacoltura, Valli di Bolzano Bellunese, Belluno.

6.A OBMOČJA NA FINSKEM, KJER SE UPORABLJA ODOBREN PROGRAM ZA PRIDOBITEV STATUSA ODOBRENEGA OBMOČJA GLEDE VHS IN IHN

- Vsa celinska in obalna območja FINSKE, razen Province Åland in območja omejitve v Pyhtää.

6.B OBMOČJA NA FINSKEM, KJER SE UPORABLJA ODOBREN PROGRAM – VKLJUČNO S POSEBNIMI UKREPI ZA IZTREBLJANJE VHS – ZA PRIDOBITEV STATUSA ODOBRENEGA OBMOČJA GLEDE VHS IN IHN

- Vsa PROVINCA ÅLAND in območje omejitve v PYHTÄÄ.

--------------------------------------------------